ddrg/super_eurlex huggingface dataset:
Oficiālais Vēstnesis L 318 , 29/11/1985 Lpp. 0001 - 0001

Speciālizdevums somu valodā: Nodaļa 3 Sējums 19 Lpp. 0219

Speciālizdevums spāņu valodā: Nodaļa 03 Sējums 39 Lpp. 0055

Speciālizdevums zviedru valodā: Nodaļa 3 Sējums 19 Lpp. 0219

Speciālizdevums portugāļu valodā Nodaļa 03 Sējums 39 Lpp. 0055



Padomes Regula (EEK) Nr. 3332/85 (1985. gada 26. novembris), ar ko groza Regulu (EEK) Nr. 1696/71 par apiņu tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 235/79 [2], un jo īpaši tās 7. pantu, ņemot vērā Komisijas priekšlikumu [3], ņemot vērā Eiropas Parlamenta atzinumu [4], tā kā ir piešķirts atbalsts atzītajām ražotāju grupām tajos Kopienas reģionos, kuros šādas grupas var nodrošināt pienācīgus ienākumus to biedriem un uzņemties efektīvu tirgus apgādes pārvaldību; tā kā šādām grupām vajadzētu pārvaldīt šo atbalstu šo mērķu sasniegšanai; tā kā viens no uzdevumiem, kas dots ražotāju grupām, ietver apiņu ražošanas uzlabošanu un tās pielāgošanu tirgus prasībām, jo īpaši, pārejot uz citām šķirnēm un pārorganizējot apiņu stādījumus; tā kā, lai atbalstītu pārstrukturēšanas centienus, ražotāju grupām būtu jāvar izmantot atbalstu, kas tām piešķirts par shēmām, kuru mērķis ir pāreja uz jaunām šķirnēm un apiņu stādījumu pārorganizēšana, IR PIEŅĒMUSI ŠO REGULU. 1. pants Regulas (EEK) Nr. 1696/71 7. pantu groza šādi: 1. Regulas 1. punkta e) apakšpunktu aizstāj ar šādu apakšpunktu: "e) 12. pantā minētās atbalsta sistēmas pārvaldība, katram grupas dalībniekam piešķirot atbalsta daļu, kas proporcionāla apstrādātajai platībai." 2. Iekļauj šādu punktu: "1.a Ražotāju grupas var izmantot atbalstu pasākumiem, kas paredzēti, lai sasniegtu mērķus, kuri minēti 1. punkta a) un b) apakšpunktā". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 26. novembrī Padomes vārdā — priekšsēdētājs J. F. Poos [1] OV L 175, 4.8.1971., 1. lpp. [2] OV L 34, 9.2.1979., 4. lpp. [3] OV C 257, 9.10.1985., 6. lpp. [4] Atzinums sniegts 1985. gada 15. novembrī (Oficiālajā Vēstnesī vēl nav publicēts). --------------------------------------------------
Official Journal L 070 , 13/03/1987 P. 0021 - 0021

Finnish special edition: Chapter 3 Volume 22 P. 0236

Swedish special edition: Chapter 3 Volume 22 P. 0236



Komisijas Regula (EEK) Nr. 713/87 (1987. gada 12. marts), ar ko groza Regulu (EEK) Nr. 2448/77 attiecībā uz nosacījumiem no tirgus izņemtu apelsīnu nodošanai pārstrādes rūpniecībai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 1351/862, un jo īpaši tās 21. panta 4. punktu, tā kā Regulas (EEK) Nr. 1035/72 21. pants paredz iespēju nodot konkrētas no tirgus izņemtu sarkano apelsīnu kategorijas pārstrādes rūpniecībai; tā kā Komisijas Regula (EEK) Nr. 2448/773 paredz nosacījumus "Sanguinello" un "Sanguigno" šķirņu apelsīnu nodošanai pārstrādes rūpniecībai; tā kā minētie nosacījumi jāpaplašina, attiecinot tos uz "Moro" un "Tarrocco" šķirnēm, ko izmanto rūpniecībā; tā kā, ņemot vērā situāciju apelsīnu sulas tirgū, un, lai izvairītos no riska izjaukt Kopienas ražošanas nozares piegādes ķēdi, minēto pasākumu tomēr vajadzētu piemērot tikai attiecībā uz noteiktajiem apelsīnu daudzumiem un ierobežotu laika periodu; tā kā šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2448/77 1. pantu aizstāj ar šādu: "1. pants Apelsīnus, kas izņemti no tirgus un pieder - "Sanguinello" un "Sanguigno" šķirnei, - "Moro" un "Tarocco" šķirnei, un uz ko 1986./1987. un 1987./1988. tirdzniecības gadā attiecas maksimāli pieļaujamais daudzums - 30000 tonnas gadā, nodod pārstrādes rūpniecībai tā organizācija, ko attiecīga dalībvalsts ir izraudzījusies vai nu pastāvīgā konkursā vai atklātā izsolē. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1987. gada 12. martā Komisijas vārdā priekšsēdētāja vietnieks Frans ANDRIESSEN 1 OV L 118, 20.5.1972., 1. lpp. 2 OV L 119, 8.5.1986., 46. lpp. 3 OV L 285, 9.11.1977., 5. lpp.
Oficiālais Vēstnesis L 124 , 13/05/1987 Lpp. 0006 - 0006

Speciālizdevums somu valodā: Nodaļa 1 Sējums 2 Lpp. 0071

Speciālizdevums zviedru valodā: Nodaļa 1 Sējums 2 Lpp. 0071



Padomes Regula (Euratom, EOTK, EEK) Nr. 1307/87 (1987. gada 11. maijs), ar kuru groza Regulu (EOTK, EEK, Euratom) Nr. 300/76, ar ko nosaka to ierēdņu kategorijas, kuriem ir tiesības saņemt pabalstus par maiņu darbu, kā arī šo pabalstu likmes un nosacījumus EIROPAS KOPIENU PADOME, ņemot vērā Eiropas Kopienu Civildienesta noteikumus un Pārējo darbinieku nodarbinātības kārtību, kas paredzēti Regulā (EEK, Euratom, EOTK) Nr. 259/68 [1], kurā jaunākie grozījumi izdarīti ar Regulu (Euratom, EOTK, EEK) Nr. 793/87 [2], un jo īpaši Civildienesta noteikumu 56.a panta otro daļu, ņemot vērā priekšlikumu, ko Komisija iesniegusi pēc konsultēšanās ar Civildienesta noteikumu komiteju, tā kā Eiropas Kopienu Oficiālā Vēstneša nosūtīšanas iespējām ir jābūt pastāvīgi pieejamām, lai to varētu izplatīt līdz noteiktajam termiņam; tā kā reizi piecās nedēļās darbinieki, kas ir atbildīgi par izplatīšanu, strādā naktī, ieskaitot sestdienas, svētdienas un valsts svētku dienas; tā kā Regula (EOTK, EEK, Euratom) Nr. 300/76 [3], kurā jaunākie grozījumi ir izdarīti ar Regulu (EEK, Euratom, EOTK) Nr. 3856/86 [4], būtu jāpaplašina attiecībā uz šādiem darbiniekiem, IR PIEŅĒMUSI ŠO REGULU. 1. pants Ar šo Regulas (EOTK, EEK, Euratom) Nr. 300/76 1. panta 1. punktu groza šādi: 1) punkta daļu pēc vārdiem "vai teleksā", bet pirms ievilkumiem, aizstāj ar šādu daļu: "vai iesaistīts Eiropas Kopienu Oficiālā Vēstneša nosūtīšanā, kas ir saistīts ar maiņu darbu Amatpersonu nolikuma 56.a panta nozīmē, ir tiesības uz pabalstu"; 2) pēc pirmā ievilkuma iekļauj šādu ievilkumu: - "BEF 12641, ja struktūrvienība darbojas divās maiņās, no kurām viena ir naktī, ieskaitot sestdienas, svētdienas un valsts svētku dienas;". 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro pirmajā mēneša dienā pēc tās stāšanās spēkā. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 11. maijā Padomes vārdā — priekšsēdētājs M. Eyskens [1] OV L 56, 4.3.1968., 1. lpp. [2] OV L 79, 21.3.1987., 1. lpp. [3] OV L 38, 13.2.1976., 1. lpp. [4] OV L 359, 19.12.1986., 5. lpp. --------------------------------------------------
Oficiālais Vēstnesis L 347 , 11/12/1987 Lpp. 0016 - 0017

Speciālizdevums somu valodā: Nodaļa 2 Sējums 4 Lpp. 0274

Speciālizdevums zviedru valodā: Nodaļa 2 Sējums 4 Lpp. 0274



Komisijas Regula (EEK) Nr. 3692/87 (1987. gada 9. decembris), ar ko groza Regulu (EEK) Nr. 2288/83, ar kuru nosaka bioloģisko un ķīmisko vielu sarakstu, kas paredzēts 60. panta 1. punkta b) apakšpunktā Padomes Regulā (EEK) Nr. 918/83, ar ko izveido Kopienas sistēmu atbrīvojumiem no muitas nodokļiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1983. gada 28. marta Regulu (EEK) Nr. 918/83, ar ko izveido Kopienas sistēmu atbrīvojumiem no muitas nodokļiem [1], kas grozīta ar Komisijas Regulu (EEK) Nr. 3691/87 [2], un jo īpaši tās 143. panta 1. punktu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [3], un jo īpaši tās 15. pantu, tā kā bioloģisko un ķīmisko vielu klasifikācija sarakstā, kas pievienots Komisijas Regulai (EEK) Nr. 2288/83 [4], kurā jaunākie grozījumi izdarīti ar Regulu (EEK) Nr. 2340/86 [5], pamatojas uz Muitas sadarbības padomes nomenklatūru; tā kā 1983. gada 14. jūnijā Muitas sadarbības padome ir pieņēmusi Starptautisko konvenciju par preču aprakstīšanas un kodēšanas harmonizēto sistēmu (turpmāk "HS"); tā kā ir paredzēts, ka no 1988. gada 1. janvāra HS aizstās pašreizējo nomenklatūru attiecībā uz starptautisko tirdzniecību, tā kā tādēļ ir jāpielāgo attiecīgo preču klasifikācija, ņemot vērā to, ka tai jāpamatojas uz HS izmantošanu, IR PIEŅĒMUSI ŠO REGULU. 1. pants Regulas (EEK) Nr. 2288/83 pielikumu aizstāj ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1988. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 9. decembrī Komisijas vārdā — priekšsēdētāja vietnieks Cockfield [1] OV L 105, 23 4. 1983, 1. lpp. [2] OV L 347, 11.12.1987., 8. lpp. [3] OV L 256, 7.9.1987., 1. lpp. [4] OV L 220, 11.8.1983., 13. lpp. [5] OV L 203, 26.7.1986., 15. lpp. -------------------------------------------------- PIELIKUMS " PIELIKUMS Kārtas Nr. | HS pozīcijas Nr. | Apraksts | | 28459090 | Hēlijs-3 | | 28459090 | (Skābeklis-18) Ūdens | 20273 | 29012990 | 3-metilpent-1-ēns | 20274 | 29012990 | 4-metilpent-1-ēns | 20275 | 29012990 | 2-metilpent-2-ēns | 20276 | 29012990 | 3-metilpent-2-ēns | 20277 | 29012990 | 4-metilpent-2-ēns | 25634 | 29021910 | P-menta-1 (7), 2-diēns beta felandrēns | 14769 | 29036900 | 4,4-dibrombifenils | 17305 | 29041000 | Etilmetānsulfonāts | 14364 | 29239000 | Dekametonija bromīds (INN) | 20641 | 29269090 | 1 naftonitrils | 20642 | 29269090 | 2 naftonitrils | 22830 | 29362100 | Retinilacetāts | 21887 | 35079000 | Fosfoglikomutāze | " --------------------------------------------------
Oficiālais Vēstnesis L 051 , 23/02/1989 Lpp. 0007 - 0007

Speciālizdevums somu valodā: Nodaļa 3 Sējums 28 Lpp. 0144

Speciālizdevums zviedru valodā: Nodaļa 3 Sējums 28 Lpp. 0144



Komisijas Regula (EEK) Nr. 439/89 (1989. gada 22. februāris), kas groza Regulu (EEK) Nr. 411/88 par metodi un procentu likmi, kas izmantojama tādu intervences pasākumu finansēšanas izmaksu aprēķinos, kuri ietver iepirkšanu, uzglabāšanu un izmantošanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa [1], kurā jaunākie grozījumi izdarīti ar Regulu (EEK) Nr. 2050/88 [2], un jo īpaši tās 5. pantu, tā kā Regulas (EEK) Nr. 1883/78 5. pants paredz Kopienā noteikt vienotu procentu likmi, kas ir tipiska pašreiz esošajām procentu likmēm; tā kā minētā panta otrā daļa dod Komisijai tiesības noteikt vienoto procentu likmi zemākā līmenī nekā tās tipiskais līmenis līdz 1992. gadam; tā kā Komisija šo iespēju ir izmantojusi, kopš 1986. gada nosakot vienoto procentu likmi 7 %; tā kā, ņemot vērā dalībvalstu procentu likmju attīstību, šī procentu likme jāpaaugstina; tā kā Regulas (EEK) Nr. 1883/78 5. panta otrā daļa piešķir Komisijai tiesības noteikt vienotās procentu likmes zemākā līmenī tām dalībvalstīm, kuru procentu likmes ir zemākas par tām, kas rodas, finanšu izmaksu aprēķiniem piemērojot vienotas procentu likmes; tā kā dažas dalībvalstis atbilst minētajā 5. pantā noteiktajiem nosacījumiem; tā kā patiesībā šajās dalībvalstīs procentu likmes zem vienotās procentu likmes līmeņa ir reģistrētas kopš 1986. gada; tā kā attiecīgajām dalībvalstīm jānosaka īpaša procentu likme, ko šīs dalībvalstis piemērotu kopš 1989. gada 1. janvāra, un attiecīgi jāgroza Komisijas Regula (EEK) Nr. 411/88 [3]; tā kā Eiropas Lauksaimniecības virzības un garantiju fonda komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Ar šo Regulā (EEK) Nr. 411/88 izdara turpmāk minētos grozījumus. 1. Ar šādu tekstu aizvieto 3. pantu: "3. pants Regulas (EEK) Nr. 1883/78 5. pantā minētā procentu likme ir 7,7 %." 2. Ar šādu tekstu aizvieto 4. panta 2. punktu: "2. Laikposmā no 1989. gada 1. janvāra līdz 30. septembrim īpašā procentu likme ir: - 6 % Vācijai, - 6,5 % Nīderlandei un Luksemburgai." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1989. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 22. februārī Komisijas vārdā — Komisijas loceklis Ray Mac Sharry [1] OV L 216, 5.8.1978., 1. lpp. [2] OV L 185, 15.7.1988., 6. lpp. [3] OV L 40, 13.2.1988., 25. lpp. --------------------------------------------------
Oficiālais Vēstnesis L 085 , 30/03/1989 Lpp. 0006 - 0006

Speciālizdevums somu valodā: Nodaļa 3 Sējums 28 Lpp. 0197

Speciālizdevums zviedru valodā: Nodaļa 3 Sējums 28 Lpp. 0197



Padomes Regula (EEK) Nr. 790/89 (1989. gada 20. marts), ar ko nosaka papildu vienotas likmes atbalsta apjomu ražotāju organizāciju izveidei un maksimālo summu, ko piemēro kvalitātes un tirdzniecības uzlabošanas atbalstam riekstu un ceratoniju augļu audzēšanas nozarē EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 789/89 [2], un jo īpaši tās 14.b panta 4. punktu un 14.d panta 3. punktu, ņemot vērā Komisijas priekšlikumu, tā kā papildu vienotas likmes atbalsta apjoms, kas paredzēts riekstu un/vai ceratoniju augļu ražotāju organizāciju izveides veicināšanai, būtu jānosaka reāla stimula veidā, ņemot vērā gan ļoti mazo produkcijas daļu, kura laista pārdošanā ar ražotāju organizāciju starpniecību, gan pastāvošo organizāciju nelielos apjomus; tā kā attiecībā uz kvalitātes un tirdzniecības uzlabošanas atbalstu, kas paredzēts 14.d pantā Regulā (EEK) Nr. 1035/72, dalībvalstu un Kopienas ieguldījuma maksimālā summa jānosaka reālā apjomā, ņemot vērā ģenētisko un kultūras uzlabojumu galveno mērķi un to augļu dārzu platību, kuru var katru gadu pārveidot, IR PIEŅĒMUSI ŠO REGULU. 1. pants Ar šo papildu vienotā likme riekstu un/vai ceratoniju augļu ražotāju organizāciju izveidei, kas paredzēta 14.b pantā Regulā (EEK) Nr. 1035/72, ir noteikta šāda: - ECU 60/t par daļu līdz 1000 tonnām, - ECU 70/t par daļu no 1000 līdz 2000 tonnām, - ECU 75/t par daļu, kas pārsniedz 2000 tonnas riekstu un/vai ceratoniju augļu, ko laidušas pārdošanā ražotāju organizācijas to pirmajā tirdzniecības gadā. 2. pants Maksimālo summu par vienu hektāru, kas norādīta 14.d panta 2. punktā Regulā (EEK) Nr. 1035/72, ar šo nosaka ECU 300 pirmajiem pieciem gadiem un ECU 210 sekojošajiem pieciem gadiem. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1989. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 20. martā Padomes vārdā — priekšsēdētājs C. Romero Herrera [1] OV L 118, 20.5.1972., 91. lpp. [2] OV L 85, 30.3.1989., 3. lpp. --------------------------------------------------
Oficiālais Vēstnesis L 051 , 23/02/1989 Lpp. 0008 - 0009

Speciālizdevums somu valodā: Nodaļa 2 Sējums 7 Lpp. 0010

Speciālizdevums zviedru valodā: Nodaļa 2 Sējums 7 Lpp. 0010



Komisijas Regula (EEK) Nr. 440/89 (1989. gada 22. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 par tarifu un statistikas nomenklatūru un kopīgo muitas tarifu [1], kurā jaunākie grozījumi izdarīti ar Regulu (EEK) Nr. 20/89 [2], jo īpaši tās 9. pantu, tā kā, lai nodrošinātu minētajai regulai pievienotās kombinētās nomenklatūras vienotu piemērošanu, jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 izklāstīti kombinētās nomenklatūras interpretācijas vispārīgie noteikumi, un šie noteikumi attiecas arī uz jebkuru citu nomenklatūru, kas pilnībā vai daļēji izstrādāta, balstoties uz to, vai papildina to ar jebkuru sīkāku dalījumu, un izveidota ar īpašiem Kopienas noteikumiem, lai piemērotu ar preču tirdzniecību saistītus tarifus vai citus pasākumus; tā kā saskaņā ar minētajiem vispārīgajiem noteikumiem šai regulai pievienotās tabulas 1. ailē minētās preces jāklasificē atbilstīgi 2. ailē norādītajiem attiecīgajiem KN kodiem 3. ailē minētā pamatojuma dēļ; tā kā Nomenklatūras komiteja nav sniegusi atzinumu tās priekšsēdētāja noteiktajā laikā, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces turpmāk klasificējamas kombinētajā nomenklatūrā atbilstīgi KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 22. februārī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 4, 6.1.1989., 19. lpp. -------------------------------------------------- PIELIKUMS Preču apraksts | KN koda klasifikācija | Pamatojums | (1) | (2) | (3) | Slēpju zābaki bez piestiprinātām slēpēm, galvenokārt no plastmasas, bet ar nelielām auduma vai citu materiālu daļām | 64021900 | Klasifikāciju kombinētās nomenklatūras interpretācijai nosaka 1. un 6. punkts vispārīgajos noteikumos, 64. nodaļas 1. piezīmes e) punkta un 1. apakšvirsraksta piezīmes, 95. nodaļas 1. piezīmes g) punkta nosacījumi un KN preču pozīcijas 6402 un 64021900 teksti. Izstrādājumu nevar klasificēt 95. nodaļā iepriekš minētās 1. piezīmes e) punkta un 1. piezīmes g) punkta nosacījumu dēļ. | --------------------------------------------------
Oficiālais Vēstnesis L 390 , 30/12/1989 Lpp. 0001 - 0002

Speciālizdevums somu valodā: Nodaļa 7 Sējums 3 Lpp. 0194

Speciālizdevums zviedru valodā: Nodaļa 7 Sējums 3 Lpp. 0194



Padomes Regula (EEK) Nr. 4058/89 (1989. gada 21. decembris) par likmju noteikšanu kravu autopārvadājumiem starp dalībvalstīm EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 75. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā pārvadājumu likmju politika ir svarīgs aspekts kopējā transporta politikā, kas Padomei jānosaka saskaņā ar Līgumu; tā kā Padomes 1983. gada 1. decembra Regula (EEK) Nr. 3568/83 par likmju noteikšanu kravu autopārvadājumiem starp dalībvalstīm [4], kas grozīta ar Regulu (EEK) Nr. 1991/88 [5], zaudē spēku 1989. gada 31. decembrī, un tā kā tās 20. pants izvirza noteikumu, ka Padomei, balstoties uz Komisijas priekšlikumu, jāizlemj par turpmākiem noteikumiem, ko piemēro šādām pārvadājumu likmēm; tā kā brīva likmju noteikšana kravu autopārvadājumiem ir likmju sistēma, kas vislabāk atbilst brīva pārvadājumu tirgus izveidei, par kuru Padome ir nolēmusi, iekšējā tirgus mērķiem un vajadzībai pēc likmju sistēmas, ko vienādi piemēro visā Kopienas teritorijā; tā kā šāda likmju sistēma ir labi piemērota arī konkrētajai situācijai attiecīgajā nozarē; tā kā būtu jānodrošina iespēja uzraudzīt autopārvadājumu likmju izmaiņu tendences, IR PIEŅĒMUSI ŠO REGULU. 1. pants Šo regulu piemēro kravu komercpārvadājumiem ar autotransportu starp dalībvalstīm, pat ja šādu pārvadājumu operāciju laikā brauciena daļa tiek veikta: - tranzītā caur trešo valsti vai - izmantojot autotransporta līdzekli, ko pārvadā ar citu transportlīdzekli bez kravas pārkraušanas starpposmos. 2. pants No 1990. gada 1. janvāra likmes 1. pantā minētajām pārvadājumu operācijām nosaka, pārvadājuma līguma pusēm brīvi vienojoties. 3. pants 1. Lai ieviestu pārvadājumu tirgu uzraudzības galīgo sistēmu, transporta uzņēmumiem, ekspeditoriem, kravu brokeriem un citiem pārvadājumu starpniekiem jāpaziņo to dalībvalsts kompetentām iestādēm pēc šīs dalībvalsts pieprasījuma jebkura veida informācija, kas attiecas uz kravu starptautisko autopārvadājumu likmēm. 2. Uz informāciju, kas tiek saņemta, īstenojot šo regulu, attiecas dienesta noslēpuma glabāšanas pienākums. 3. Pēc Komisijas lūguma dalībvalstis nosūta tai visu informāciju, kas ir to rīcībā. 4. pants 1. Dalībvalstīs laikus stājas spēkā normatīvi un administratīvi akti, kas vajadzīgi, lai īstenotu šo regulu, un tās par to informē Komisiju. 2. Dalībvalstis, piemērojot šo regulu, palīdz cita citai, kā arī Komisijai. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 21. decembrī Padomes vārdā — priekšsēdētāja E. Cresson [1] OV C 152, 20.6.1989., 8. lpp. [2] OV C 323, 27.12.1989. [3] OV C 329, 30.12.1989. [4] OV L 359, 22.12.1983., 1. lpp. [5] OV L 176, 7.7.1988., 5. lpp. --------------------------------------------------
Oficiālais Vēstnesis L 083 , 30/03/1990 Lpp. 0078 - 0079

Speciālizdevums somu valodā: Nodaļa 15 Sējums 9 Lpp. 0185

Speciālizdevums zviedru valodā: Nodaļa 15 Sējums 9 Lpp. 0185



Komisijas Regula (Euratom) Nr. 770/90 (1990. gada 29. marts) par barības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (Euratom) Nr. 3954/87 (1987. gada 22. decembris) par pārtikas produktu un lopbarības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas situācijas [1], kurā grozījumi izdarīti ar Regulu (Euratom) Nr. 2218/89 [2], un jo īpaši tās 7. pantu, tā kā saskaņā ar Regulu (Euratom) Nr. 3954/87 Komisija nosaka lopbarības maksimāli pieļaujamo radioaktīvā piesārņojuma līmeni; tā kā ir notikusi apspriede ar ekspertu grupu, kuru saskaņā ar Euratom dibināšanas līguma 31. pantu izraudzījusies Zinātnes un tehnikas komiteja; tā kā, ņemot vērā to radionuklīdu relatīvo daudzumu, kas var izplūst pēc kodolavārijas, to pussabrukšanas periodu un iespējas nokļūt dzīvnieku izcelsmes produktos no lopbarības, ir jāsecina, ka barības maksimāli pieļaujamais radioaktīvā piesārņojuma līmenis ir jānosaka tikai attiecībā uz cēzija izotopiem; tā kā šajā regulā paredzētie pasākumi ir saskaņā ar atzinumu, kuru sniegusi ad hoc komiteja, kas izveidota saskaņā ar Regulu (Euratom) Nr. 3954/87, IR PIEŅĒMUSI ŠO REGULU. 1. pants Barības maksimāli pieļaujamais radioaktīvā piesārņojuma līmenis ir noteikts pielikumā. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 29. martā Komisijas vārdā — Komisijas loceklis Carlo Ripa di Meana [1] OV L 371, 30.12.1987., 11. lpp. [2] OV L 211, 22.7.1989., 1. lpp. -------------------------------------------------- PIELIKUMS Barības maksimāli pieļaujamais radioaktīvā piesārņojuma (cēzija-134 un cēzija-137) līmenis Mājdzīvnieki | Bq/kg | Cūkas | 1250 | Mājputni, jēri, teļi | 2500 | Citi | 5000 | --------------------------------------------------